Den Vest-Sjællandske Avis, 1817-06-28
Culturen. (Fortsat.) Denne overordentlige Udvandring til Amerika i Aar, som ligner en Folkevandring, maae vel taales i nogle Lande, da man bliver nødt til at lade de Menneskeer reise, som man ikke kan underholde; men i andre Lande have Regieringerne forbudt den; eller i det mindste befalet, at ingen maae vandre ud af Landet uden Øvrighedens Tilladelse, saadanne befalinger ere udgangne i de preussiskeRhinlande, i Churfyrstendømmet Hessen, i Hertugdømmet Parma, (thi ogsaa fra Jtalien selv, fra Kongeriget Neapel, ere mange Mennesker i Aar dragne til Amerika). Disse Forbud udvise, at Regieringerne staae i den Formeening, at det ikke blot er Nøden, som bevæger saa mange Mennesker til at drage bort over Havet; men at der gives Emisarier, som søge at lokke Folk dertil, og indbilde dem, at de i Amerika kunne leve langt bedre end i Europa. Det er dog ikke tænkeligt, at saadanne Personer udsendes fra den nordamerikanske Regiering selv, da den ikke har nødig at lade nogen indbyde til at drage til Amerika eftersom Mennesker komme af sig selv derhen i tusindtal, og flere end man for Øieblikket kan anbringe; men det er unægteligt at der gives saadanne Folkeforførere, som for at lokke Penge fra de Lettroende, reise omkring og bilde de Nødlidende ind, at de skulle bringe dem fordeelagtigt an i Amerika, naar de ville fortroe sig til dem, saaledes har en Person under Navn af Captain Stein, fireret mangfoldige af de stakkels Würtembergere; de bragde Addresser med sig til ham i Amsterdam; men han var ingensteds at finde. En Doctor Wilhelm Butte i Kølln ved Rhinen, og som dagligen har det sørgelige Syn for sine Øine, at see Menneskene i tusindviis forlade deres Fødeland, udgav i Fior et lille Skrift for at advare mod denne Udvandrings Syge; men dette Aars Begivenheder har udviist, hvor lidet det har frugtet. Andre patriotiske Tydskere have foreslaget, at naar Mangel endelig giorde det fornødent at udvandre, saa var det bedre at drage hen til europæiske Lande, som endnu ikke ere nok opdyrkede, men som staae under tydske Regenteres Scepter, f. Ex. til Storhertugdømmet. Posen, til Dalmatien, og til Ungarn. Men dette skeer ogsaa, saaledes kom den 29de Mai et heelt Skib fuldt af Colonister, ned af Donau til Pesth. i Ungarn, opfyldt med flittige Badener og Hessere, og bestemte til at nedsætte sig paa Feldmarskal Fyrsten af Schwarzenbergs Godser i Bonnatet. Kongeriget Polen, have Jndvaandringerne været saa talrige, at Regieringen lod i Mai dette Aar, bekiendtgiøre et nyt Decret, som nøie forklarer, hvilke Fordeele Colonisterne kunne vente sig, og hvilke Forpligtelser de maae underkaste sig, for at ingen skal lade sig lokke af falske Forventninger til at drage derhen, og hvoraf sees, at ingen faae lov til at sætte sig ned i Polen, uden at være forsynede med Passer fra det russiske Gesandtskab i det Land hvor de høre hiemme, at de ingen Understøttelse kunne vente enten til deres Reise eller første Nedsættelse; men at begge Deele maae skee paa deres egen Bekostning; eftersom deres Formue var større eller mindre, faae de et større eller mindre Stykke Jord anviiste, og de eeneste Fordeele, som indrømmes dem ere, at naar der anviises dem et allerede dyrket Stykke Land, saa blive de i 6 Aar frietagne for at betale Renter af Grundens Værd, og dersom det er et Stykke raat Land, som de skulle opdyrke, saa forundes dem i 12 Aar Frihed for Renter og for alle Afgifter. – Den berømte Forsvarer af Polens Frihed, General Kosciusco, som lever i Solothure i Schveits, og der udmærker sig ved sin Velgiørenhed, har aflagt et nyt og hæderligt Beviis paa sit ædle Sindelag, da han ved en Act af 2den Mai, har skiænket Bønderne paa sine Godser Friehed for Livegenskab; befriet dem fra Hoverie, og overdraget dem deres Gaarder til Eiendom, hvorved han paalægger dem at sørge for Skolevæsnets Fremme. Man veed at Foretagender af denne Natur ere især behagelige for den russiske Keiser, som giør det til et Hoved formaal for sin Regiering, efterhaanden og ved lempelige Midler at forbedre Bøndernes Kaar i sit Rige, og at forskaffe dem en fornuftig Friehed.